Polisi Defnydd Rhyngrwyd

Ffederasiwn Talaerau

** **

Mabwysiadwyd: Gorffennaf 2017

Adolygwyd: Gorffennaf 2018, Gorffennaf 2019, Gorffennaf 2020, Gorffennaf 2021, Gorffennaf 2022

Pennaeth: Glenda Evans

Cadeirydd: Meleri Morris

**Ysgol Brynaerau ag Ysgol Talysarn**

**POLISI DEFNYDD O'R RHYNGRWYD**

**RHAGYMADRODD**

**Mae Ysgol Brynaerau, yn unol â sêl bendith Awdurdod Addysg Gwynedd, yn**

**credu yng ngwerth addysgol y Rhyngrwyd fel ffynhonnell werthfawr o**

**adnoddau ac fel modd effeithiol o ddisgyblion i ymchwilio a chyfathrebu.**

Bellach, mae cyfrifiaduron yn dylanwadu ar addysg ar draws y Cwricwlwm cyfan, ar

gyfer plant o bob oed a chyrhaeddiad. Mae newidiadau mynych a datblygiadau

sylweddol a chyson yn y maes, ac felly rhaid i'r ysgol baratoi'r plant ar gyfer deall a

defnyddio'r dechnoleg yn bositif, er mwyn datblygu'r defnydd mwyaf effeithiol ohono.

Mae’r Rhyngrwyd a chyfathrebu electroneg bellach yn rhan annatod o Dechnoleg

Gwybodaeth ac mae’n holl bwysig fod ein plant yn cael manteisio ar yr hyn sydd

ganddo i’w gynnig.

**Amcanion**

1. Defnyddio’r Rhyngrwyd i gyfoethogi ac ehangu'r dysgu ar draws y Cwricwlwm gan

dalu sylw i ofynion y Cwricwlwm Cenedlaethol ym mhob maes.

2. Datblygu sgiliau plentyn wrth ddefnyddio'r Rhyngrwyd.

3. Rhaid meithrin hyder yn y plant i reoli'r dechnoleg at eu pwrpas eu hunain, yn

hytrach na dilyn cyfarwyddiadau'r cyfrifiadur yn unig.

4. Datblygu ymwybyddiaeth o gryfderau a diffygion y dechnoleg.

5. Defnyddio’r Rhyngrwyd i hyrwyddo codi safonau mewn rhifedd a llythrennedd a

chywain gwybodaeth mewn amrywiaeth eang o feysydd.

Ond fel sawl cyfrwng arall, mae **peryglon** wrth ddefnyddio'r Rhyngrwyd. Mae

deunyddiau treisiol, hiliol a phornograffig ar gael ar y We ochr yn ochr ag adnoddau

defnyddiol a deniadol. Rhaid i ni fel ysgol sicrhau rheolaeth gadarn o'r defnydd sydd

arni gan felly gydnabod peryglon y cyfrwng a chynllunio yn ofalus er mwyn sicrhau

defnydd addas, effeithiol a diogel ohono.

**Canllawiau**

1. Annog defnydd aeddfed a chyfrifol o’r cyfrwng trwy sicrhau fod y camau i

ddisgyblion yn cael eu trafod fel y gwneir defnydd priodol o’r Rhyngrwyd.

Bydd pob plentyn sy’n ddigon hen i fynd ar y Rhyngrwyd yn weddol

annibynnol wedi darllen, trafod a chytuno gyda’r Rheolau.

2. Dim ond mewn achosion arbennig iawn y caniateir i blentyn ddod a disg oddi

cartref a’i lwytho i gyfrifiadur yn yr ysgol.

3. Sicrhau fod y Corff Llywodraethol yn ymwybodol o’r peryglon o ddefnyddio’r

Rhyngrwyd ac yn fodlon ar strategaeth yr ysgol i ymdrin â’r maes.

4. Dylai’r Rhyngrwyd gael ei integreiddio gyda gweddill y Cwricwlwm fel un o’r

Medrau Allweddol.

5. Bydd mynediad i’r We dan oruchwyliaeth athrawon. Gwaherddir defnydd o'r

We yn ystod amseroedd chwarae ac amser cinio os nad yw athro/athrawes yn

bresennol yn y dosbarth. Yn y ffordd yma, bydd athrawon yn rheoli defnydd

disgyblion o'r We.

6. Fel arfer dda dylai athro/athrawes baratoi yn drylwyr ar gyfer defnydd ei

ddisgyblion o'r We drwy ymchwilio ymlaen llaw i safleoedd addas ar gyfer

defnydd y disgyblion a'u cyfeirio at y rheini.

7. Yn ystod eu cyfnod rhydd ac yn enwedig, yn ystod amseroedd chwarae gwlyb

mae disgyblion yn awyddus i ymestyn eu defnydd o'r We gartref i'r ystafell

ddosbarth. Fel arfer dda dylai athro / athrawes wirio cynnwys y wefan cyn

gadael i'r disgyblion ei defnyddio.

8. Fel gyda defnyddio'r We, er pwrpas ymchwilio, ni chaniateir i ddisgybl

gyfathrebu gyda pherson/plentyn arall ar y We heb ganiatâd athro a heb fod

yr athro yn gydnabyddus â'r sawl y cyfathrebir ag ef ac at ba bwrpas. Ni

chaniateir mynediad i ystafelloedd siarad.

9. Defnyddiwn yr hyn a gynigir gan Ganolfan Dechnoleg Maesincla i hidlo

safleoedd anaddas o’r system gan rwystro mynediad i’r disgyblion (Cyber

Patrol ar hyn o bryd).

10. Dylid sicrhau fod y staff yn derbyn hyfforddiant rheolaidd oherwydd

newidiadau a datblygiadau cyson.

11. Bydd pob P.C. yn yr ysgol wedi ei gysylltu i’r llinell ISDN ac ar y Rhyngrwyd.

**12. Bydd yr ysgol yn codi ymwybyddiaeth rhieni o'r defnydd a wneir o'r**

**Rhyngrwyd yn ogystal â'n strategaethau i sicrhau defnydd diogel drwy**

**gynnwys datganiad ar ein polisi a rhestr o reolau’r ysgol yngly^n â'i**

**ddefnyddio yn y Llawlyfr Ysgol ac ar wefan yr ysgol. Byddwn hefyd yn**

**llythyru â phob cartref i sicrhau cydweithrediad rhieni yn y gwaith o**

**reoli.**

**Ond er i’r ysgol gymryd camau rhesymol i atal mynediad at**

**ddeunyddiau amhriodol na ellir gwarantu na fydd disgyblion yn cael**

**mynediad i safleodd anaddas unai trwy ddamwain neu wrth dorri**

**rheolau y Polisi.**

Dylai holl ddefnyddwyr Rhyngrwyd yr ysgol fod yn ymwybodol o reolau

hawlfraint a'i bod yn drosedd bod ym meddiant rhai deunyddiau pornograffig

sydd i'w canfod ar y Rhyngrwyd.

**Medrau Allweddol**

Datblyga’r disgyblion eirfa pwnc drwy eu defnydd o’r Rhyngrwyd yn unigol neu mewn

grwpiau bach. Trwy gywain gwybodaeth yn y gwahanol feysydd, defnyddiau sgiliau

darllen, trafod ac ysgrifennu. Cânt gyfle i gydweithredu mewn grwpiau ar dasgau

datrys problemau.

**Cyfle Cyfartal**

Bydd staff yr ysgol yn gwneud eu gorau i sicrhau y caiff pob disgybl gyfle cyfartal i

gyrraedd ei botensial yn y maes hwn. Bydd amgylchedd ffurfiol yr ystafell ddosbarth,

ac amgylchedd yr ysgol yn gyffredinol, yn adlewyrchu cydraddoldeb pob disgybl a’i

hawl i gael mynediad llawn i’r Rhyngrwyd. Manteisir ar bob cyfle i ddarparu’n

wahaniaethol er mwyn datblygu ac ymestyn disgyblion i’w llawn botensial.

**Casgliad**

Dylai pob plentyn gynyddu mewn gwybodaeth, mwynhad a hyder gan ddatblygu

agwedd iach a phositif tuag at y Rhyngrwyd. **Er mwyn sicrhau defnydd diogel ac**

**effeithiol o'r Rhyngrwyd, rhaid i ddisgyblion, athrawon, llywodraethwyr a rhieni**

**rannu'r cyfrifoldeb. Rheolir defnydd yn ofalus er mwyn meithrin y disgyblion i**

**fod yn ddefnyddwyr cyfrifol.**

Mabwysiadawyd y Polisi / Cynllun hwn gan Lywodraethwyr Ysgol Brynaerau

Cadeirydd y Llywodraethwyr : Meleri Morris

Dyddiad ; Gorffennaf 2017, Gorffennaf 2018, Gorffennaf 2019, Gorffennaf 2020, Gorffennaf 2021, Gorffennaf 2022,

Arwyddwyd ar ran yr Ysgol ( Pennaeth) : Glenda Evans

**Rheolau Defnyddio’r Rhyngrwyd**

**i Blant Ysgol Talysarn**

Mae'n rhaid i mi ddefnyddio'r Rhyngrwyd yn gall a chyfrifol.

Rydym ni'n defnyddio Rhyngrwyd ar y cyfrifiaduron yn yr ysgol er mwyn dysgu.

Mae'r rheolau yma yn fy helpu i ddefnyddio'r Rhyngrwyd yn gall a chyfrifol. Maent

yn fy helpu i fod yn deg â phawb arall ac i ddiogelu pawb.

 Ni chaf ddefnyddio'r We heb ofyn caniatâd fy athro/athrawes.

 Mae'n rhaid i mi ddangos i’m hathro/athrawes gyfeiriad y wefan rwyf yn bwriadu

ymweld â hi.

 Mae'n rhaid i'm hathro/athrawes wirio y safle cyn i mi gael gwneud defnydd ohoni.

 Os yw fy athro/athrawes yn gwrthod i mi ddefnyddio'r Rhyngrwyd, yna mae'n rhaid

i mi barchu eu dymuniad ac ufuddhau

 Ar rwydwaith, dim ond fy enw mewngofnodi a chyfrinair fy hun a ddefnyddiaf ac

fe'i cadwaf yn gyfrinachol.

 Ni chaf ddod a cô bach / chwaraewyr mp3 / ipad / iphone o’r cartref heb ganiatâd

penodol gan athro.

 Dim ond at bobl y mae'r athro/athrawes yn eu cymeradwyo y caf anfon e-bost.

Mae'n rhaid i mi sicrhau bod y negeseuon a anfonaf yn gwrtais a synhwyrol.

 Wrth anfon e-bost, ni roddaf fy nghyfeiriad cartref na'm rhif ffôn na llun ohonof i

neb ac ni threfnaf i gyfarfod â neb.

 Mae'n rhaid i mi ofyn caniatâd cyn agor e-bost neu atodiad e-bost a anfonir at yr

ysgol.

 Ni chaf, ar unrhyw gyfrif, ddefnyddio ystafelloedd sgwrsio ar y Rhyngrwyd.

 Os gwelaf rywbeth nad wyf yn ei hoffi neu os ddarllenaf neges nad wyf yn ei hoffi,

gadawaf y cyfrifiadur yn syth a dweud wrth yr athro/athrawes.

 Cofio mai pwrpas y Rhyngrwyd yw i ddisgyblion gywain gwybodaeth.

 Ni chaniateir cyrchu, arddangos nac anfon deunydd anaddas ar y Rhyngrwyd.

 Ni ddylid yn fwriadol wastraffu amser nac adnoddau tra’n defnyddio’r Rhyngrwyd.

 Ni ddylid defnyddio cyfrineiriau disgyblion eraill na chwilota yn eu ffeiliau cadw.

 Gall athrawon gael mynediad at, ac archwilio ffeiliau cadw disgyblion sydd ar

systemau’r ysgol.

 Dim ond ar ôl i’r ysgol dderbyn cadarnhâd ysgrifenedig gan fy rhieni /

gwarcheidiaid y caf ddefnyddio’r Rhyngrwyd

Rwyf yn deall os y torraf y rheolau hyn yn fwriadol, y byddaf yn derbyn cosb ac yn

cael fy ngwahardd rhag defnyddio'r cyfrifiaduron a'r Rhyngrwyd yn yr ysgol.

Arwyddwyd : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_